થર્ટી ફર્સ્ટની ઉજવણીના સંદર્ભમાં દારૂબંધીનો કડક અમલ કરાવવામાં પોલીસે શું પગલાં ભર્યા તે અંગે પ્રેસ કોન્ફરન્સ કરી મસમોટી વાતો કરનારા જેસીપી સેક્ટર-૨ અશોક યાદવે રવિવારે સવારે આશરે પોણા અગિયાર વાગ્યે આગલા દિવસે અમદાવાદ પોલીસે ઝુંબેશના ભાગરૂપે જે ચેકિંગ કર્યું તેના ચાર જુદા જુદા ફોટોગ્રાફ્સ ટ્વિટ કરી એવું લખ્યું કે, કાયદો તોડનારાઓ સામે કડક પગલાં ભરવા માટે અમદાવાદ પોલીસ પૂરજોશમાં સક્રિય અને પછી ભાંગરો વાટતા ઉમેર્યું કે, ‘Say NO TO PROHIBITION’.